Richard Riot Jaem

YB Dato' Sri **Richard Riot anak Jaem** (lahir 1 Disember 1951) ialah seorang ahli politik Malaysia berketurunan Dayak yang aktif di Sarawak. Beliau kini berkhidmat sebagai Ahli Parlimen Serian 1990. Beliau merupakan Timbalan Presiden Parti Rakyat Bersatu Sarawak (SUPP), sebuah parti komponen dalam Gabungan Parti Sarawak (GPS). Beliau juga telah berkhidmat Pengerusi Lembaga Sungai-Sungai Sarawak (SRB). Beliau kini juga merupakan salah seorang Ahli Parlimen paling lama berkhidmat.

## Anugerah

*  :
**  Komander Darjah Yang Mulia Jasa Negara (PJN) – **Datuk** (2005)
**  Kesatria Mangku Negara (KMN) (1997) 
**  Penerima Pingat Pertabalan Yang di-Pertuang Agong Ke-15 (2016) 
**  Penerima Pingat Pertabalan Yang di-Pertuan Agong ke-17 (2024)
*  :
**  Darjah Kebesaran Sri Sultan Ahmad Shah Pahang (SSAP) - **Dato' Sri** (2013)
*  :
**  Pingat Johan Bintang Sarawak (JBS) (1998)
**  Panglima Negara Bintang Sarawak (PNBS) - **Dato Sri** (2017)
**  Penerima Pingat Emas Jubli Intan Kemerdekaan Sarawak (2023)

## Pilihan Raya Umum 2022
Pada Pilihan Raya Umum ke-15 yang diadakan pada 19 November 2022, penyandang kerusi Parlimen Serian, **Dato' Sri Richard Riot Jaem** yang mewakili Gabungan Parti Sarawak (GPS) melalui Parti Rakyat Bersatu Sarawak (SUPP), berjaya mempertahankan kerusinya dengan majoriti besar sebanyak 16,697 undi. Beliau memperoleh 22,876 undi iaitu 57.23% daripada jumlah keseluruhan undi sah.

Empat calon lain yang mencabar beliau termasuk Alim Impira (Bebas), Elsiy Tinggang (Parti Sarawak Bersatu – PSB), dan Learry Jabul (Pakatan Harapan – DAP), masing-masing memperoleh 6,179 undi (15.46%), 5,630 undi (14.08%) dan 5,289 undi (13.23%).

Seramai 40,620 orang pengundi keluar mengundi daripada lebih 66,000 pengundi berdaftar, mencatatkan peratusan keluar mengundi sebanyak 61.24%. Keputusan ini sekali lagi meneguhkan kedudukan **Richard Riot** sebagai antara Ahli Parlimen paling lama berkhidmat di Sarawak dan Malaysia secara keseluruhan.

## Pilihan raya Malaysia 2008
Dalam Pilihan Raya Umum Malaysia 2008, Datuk Richard Riot Anak Jaem bertanding menggunakan tiket Barisan Nasional . Beliau telah bertanding di kawasan  parlimen   , negeri Sarawak. Datuk Richard Riot Anak Jaem telah menang dengan mendapat undi sebanyak 15793. 

Calon lawan ialah Belayong Anak Jayang dari (SNAP) mendapat 2,366  - Kalah . Peratus pengundi yang keluar ialah  66.3% . Undi rosak sebanyak  332. 

## Keputusan Pilihan Raya

### Pilihan Raya Umum ke-15 (2022)

* Majoriti: 16,697 undi
* Penyandang: Richard Riot Jaem (SUPP – GPS)
* Tarikh: 19 November 2022

## Kontroversi
Selepas Pilihan Raya Umum Malaysia ke-12 pada Mac 2008, timbul spekulasi bahawa **Richard Riot** akan melompat parti ke Parti Keadilan Rakyat (PKR), parti pembangkang ketika itu; namun beliau menafikan spekulasi tersebut dan perkara itu tidak menjadi kenyataan.

Pada September 2017, Riot terpalit dalam dakwaan rasuah selepas RM40 juta didapati hilang daripada Perbadanan Tabung Pembangunan Kemahiran (PTPK) di bawah Kementerian Sumber Manusia yang diterajuinya sebagai menteri. Antara yang ditahan oleh Suruhanjaya Pencegahan Rasuah Malaysia (SPRM) termasuk setiausaha politik beliau sendiri. Riot turut dipanggil oleh SPRM dan disoal siasat selama 10 jam.

Susulan Pilihan Raya Umum Malaysia ke-14 yang bersejarah pada Mei 2018 yang menyaksikan kejatuhan gabungan Barisan Nasional daripada tampuk pemerintahan, khabar angin kembali tersebar bahawa Riot sekali lagi cuba menyertai PKR, yang kini merupakan parti komponen dalam gabungan pemerintah, Pakatan Harapan (PH). Namun, perkara itu dinafikan oleh Pengerusi Jawatankuasa Perhubungan Negeri PKR Sarawak, Baru Bian. Malah, Pengerusi PH Sarawak, Chong Chieng Jen turut menasihati parti-parti sekutu agar tidak menerima Riot, sambil menyatakan bahawa partinya sendiri, Parti Tindakan Demokratik (DAP), tidak akan berbuat demikian.

Kurang setahun kemudian, pada Februari 2019, Riot sekali lagi dikaitkan dengan spekulasi bahawa beliau akan melompat parti, kali ini ke Parti Sarawak Bersatu (PSB) yang merupakan parti serpihan daripada SUPP.

Pada 29 Februari semasa krisis politik Malaysia 2020, Riot dilaporkan telah keluar daripada SUPP untuk menyertai PKR semula. Namun begitu, khabar angin yang tidak tepat itu segera dinafikan selepas satu klip video penafian daripada beliau tular pada keesokan harinya.

## Lihat juga
* Analisis Prestasi Barisan Nasional 2008

## Rujukan